text: De bortførte Nugga
  02 juni 2011 kl. 12.58
  Den 4-årige labrador Nugga er blevet bortført efter et indbrud hos Bygholm Dyrehospital i Horsens.
  Bygholm Dyrehospital fik i mandags besøg af ukendte gerningsmænd, der brød dørene op og stjal en labrador. 
  Hundens familie var på ferie, imens indbrudet skete og er rystede over, at nogen kan finde på at stjæle en hund. Det samme er dyrlæge Peter Kirk, der ikke har oplevet noget lignende i de 22 år han har været ansat på dyrehospitalet.
  Familien Holmegaard fra Horsens håber at nogen har set deres brune labrador og kan bringe den sammen med familien igen.
  